భారీగా వసూళ్లు సాధించిన సినిమా ప్రభావంతో ఓవర్సీస్ నుంచి ఎక్కువ మొత్తం రాబట్టుకోవాలని చూస్తున్నారట స్టార్ హీరోలతో సినిమాలు చేస్తున్న నిర్మాతలు. అయితే కొత్త రూల్స్ కారణంగా అక్కడి డిస్ట్రిబ్యూటర్లు మాత్రం అంత ఇవ్వలేమని వెనక్కి తగ్గుతున్నారట.ఓవర్సీస్ లో తెలుగు సినిమా వసూళ్లు ఎప్పటికప్పుడు పెరిగిపోతున్నాయి. దీంతో మన స్టార్ హీరోల నటిస్తున్న కొత్త సినిమాలకు కూడా అక్కడ భారీ డిమాండే ఉంది. అయితే మనోళ్లు ఆశించిన రేటు మాత్రం ఓవర్సీస్లో రావడం లేదని ఇండస్ట్రీ వర్గాలు అంటున్నాయి. పవన్, మహేశ్, ఎన్టీఆర్ నటిస్తున్న కొత్త సినిమాలకు ఓవర్సీస్ లో ఆశించిన రేటు ఇవ్వడానికి డిస్ట్రిబ్యూటర్లు ముందుకు రావడం లేదట. మహేశ్ , మురుగదాస్ కాంబినేషన్ లోని 'స్పైడర్' సినిమాకు నిర్మాతలు 20 కోట్ల వరకు డిమాండ్ చేశారట.అయితే ఈ సినిమాకు 15 కోట్లు ఇచ్చేందుకు సైతం డిస్టిబ్యూటర్లు ముందుకు రావడం లేదని తెలుస్తోంది. ఇక ఎన్టీఆర్ నయా మూవీ 'జై లవకుశ' విషయంలో ఇదే రకమైన పరిస్థితి ఉందట. ఈ సినిమా ఓవర్సీస్ రైట్స్ ద్వారా నిర్మాత 16 కోట్ల వరకు ఆశించాడని... అయితే ఇప్పుడు 14 కోట్లు ఇచ్చేందుకు కూడా డిస్ట్రిబ్యూటర్లు ఆసక్తి చూపించడం లేదని గుసగుసలు వినిపిస్తున్నాయి. మరోవైపు నిర్మాతలు 20 కోట్ల వరకు డిమాండ్ చేస్తున్న పవన్ - త్రివిక్రమ్ కొత్త సినిమా విషయంలోనూ పరిస్థితి దాదాపు ఇలాగే ఉందని సమాచారం.అయితే స్టార్ హీరోల సినిమాలకు ఇలాంటి పరిస్థితి రావడానికి మరో కారణం కూడా ఉందని ట్రేడ్ వర్గాలు విశ్లేషిస్తున్నాయి. ఓవర్సీస్ డిస్ట్రిబ్యూటర్లు రెవెన్యూ షేరింగ్ పద్ధతిలోనే సినిమాలు కొనుగోలు చేయడానికి ఆసక్తి చూపిస్తున్నారని... కాబట్టి ఇంత రేటు పెట్టడానికి ముందుకు రావడం లేదని గుసగుసలు వినిపిస్తున్నాయి. మరోవైపు 'బాహుబలి-2' సక్సెస్ చూసి ఇతర నిర్మాతలు తమ సినిమా రేట్లను పెంచారని కొందరు చెవులు కొరుక్కుంటున్నారు. ఏదేమైనా... మన స్టార్ హీరోల సినిమాలకు ఓవర్సీస్ లో ఆశించిన రేంజ్ రేటు రాకపోవడం ఆశ్చర్యం కలిగించే విషయమే.
bhariga vasoollu saadhinchina sinima prabhaavamtho oversees nunchi ekkuva mottam rabattukovalani chustunnarata star heerolatho cinimaalu chestunna nirmaatalu. ayithe kotta rools kaaranamgaa akkadi distributerlu maatram anta ivvalemani venakki taggutunnarata.oversees loo telugu sinima vasoollu eppatikappudu perigipotunnaayi. deentho mana star heerola natistunna kotta sinimaalaku kuudaa akkada bhari demande undi. ayithe manollu aasinchina retu maatram ovarseeslo ravadam ledani industry vargaalu antunnayi. povan, mahesh, ntr natistunna kotta sinimaalaku oversees loo aasinchina retu ivvadaaniki distributerlu munduku ravadam ledata. mahesh , murugadas combination loni 'spider' sinimaaku nirmaatalu 20 kotla varaku demand chesarata.ayithe ee sinimaaku 15 kotlu ichenduku saitam distibuterlu munduku ravadam ledani telustondi. ika ntr nayaa moovee 'jai lavakusa' vishayamlo ide rakamaina paristhiti undata. ee sinima oversees raits dwara nirmaata 16 kotla varaku aasinchaadani... ayithe ippudu 14 kotlu ichenduku kuudaa distributerlu aasakti choopinchadam ledani gusagusalu vinipistunnaayi. marovaipu nirmaatalu 20 kotla varaku demand chestunna povan - trivikram kotta sinima vishayamloonuu paristhiti daadaapu ilaage undani samacharam.ayithe star heerola sinimaalaku ilanti paristhiti raavadaaniki maro kaaranam kuudaa undani trade vargaalu vislaeshistunnaayi. oversees distributerlu revenue sharing paddhatilone cinimaalu konugolu cheyadaaniki aasakti chuupistunnaarani... kabatti inta retu pettadaaniki munduku ravadam ledani gusagusalu vinipistunnaayi. marovaipu 'bahubali-2' suxes chusi itara nirmaatalu tama sinima retlanu penchaarani kondaru chevulu korukkuntunnaru. edemaina... mana star heerola sinimaalaku oversees loo aasinchina range retu rakapovadam aascharyam kaliginche vishayame.